2017 оны бүх цэргийн наадам

## Цэргийн наадам 
#### Барилдааны тов 
Жил бүр уламжлал болгон зохион байгуулагддаг цэргийн цол олгох бүх цэргийн баяр наадам 2017-06-17- ны бямба гаригт 14.00 цагаас Монгол бөхийн өргөөнд зохион байгуулагдна. 

#### Барилдаанд оролцогчид 
Бүх цэргийн баяр наадамд Монгол улсын бүх хүчний байгууллагын дэргэдэх спорт хороод болох Монгол улсын Зэвсэгт хүчний " Алдар " спорт хороо, Хил хамгаалах ерөнхий газрын " Хилчин " спорт хороо, Тагнуулын ерөнхий газрын " Эрч " спорт хороо, Цагдаагийн ерөнхий газрын " Хүч " спорт хороо, Онцгой байдлын ерөнхий газрын  " Аврагч " спорт хороо, Шүүхийн шийдвэр гүйцэтгэх ерөнхий газрын " Сүлд " спорт хороо, Хууль сахиулах их сургуулийн дэргэдэх " Соёмбо " спорт хорооноос гаргасан мэдүүлэгийн дагуу аймаг, цэргийн цолтой болон сумын цолтон залуу бөхчүүд оролцно.

#### Цэргийн цол, чимэг 
Бүх цэргийн баяр наадамд түрүүлсэн бөхөд " Цэргийн арслан " цол, үзүүрлэсэн бөхөд " Цэргийн заан " цол, шөвгийн дөрөвт шалгаран их шөвөгт үлдсэн бөхөд " Цэргийн харцага " цол, шөвгийн наймд шалгаран дунд шөвөгт шалгарсан бөхөд " Цэргийн начин " цолыг тус тус олгоно.  Мөн тус тус даваанд шалгаран үлдсэн аймаг, цэргийн цолтой бөхчүүдэд баяр наадмын комиссын шийдвэрийн дагуу чимэгийг тус тус олгоно.

#### Бөхийн бүрэлдэхүүн 
Бүх цэргийн баяр наадамд бүх спорт хороодоос ирүүлсэн мэдүүлгийн дагуу

Зэвсэгт Хүчний Алдар СХ-ноос 96 бөх, 

ХХЕГ-ын Хилчин СХ-ноос 64 бөх,

ЦЕГ-ын Хүч СХ-ноос 32 бөх, 

ОБЕГ-ын Аврагч СХ-ноос 24 бөх, 

ШШГЕГ-ын Сүлд СХ-ноос 20 бөх, 

ХСИС-ийн Соёмбо СХ-ноос 20 бөх нийт 256 бөх зодогллоо. Эдгээрээс сумын цолтой болон залуу бөх 40 багтан барилдлаа. 

#### Барилдааны тэмдэглэл 
Бүх цэргийн баяр наадам-2017 наадмыг нээн Батлан хамгаалах яамны дэд сайд Т.Дуламдорж үг хэлэв. Тайлбарлагч Б.Цогтбаатар барилдах бөхчүүдийг танилцуулсаны дараа Цэргийн дуу бүжгийн эрдмийн чуулгын уртын дууч Мягмардорж, морин хуурч Өлзийбаяр нар " Эр бор харцага " хэмээх уртын дуугаар ая барилаа. 

##### Нэгийн даваа 
Нэгийн давааны зүүн талын магнайд аймгийн хурц арслан Б.Номиндалай, баруун талын магнайд аймгийн хурц арслан Ш.Мөнгөнбаатар нар магнайлан барилдаан эхэллээ. 14 аймгийн хурц арслан, 79 аймгийн арслан цолтон барилдахаар бүртгүүлсэнээс хоёр аймгийн арслан шалтгааны улмаас барилдсангүй. Дөчин сумын заан цолтон аймгийн арслангуудтай оноолт тааран барилдсанаас зургаан сумын цолтон давлаа. Аймгийн хурц арслан Г.Ганням сумын заан Н.Өсөхбаярт, аймгийн хурц арслан С.Ариунбилэг сумын заан Ням-Очирт, аймгийн арслан Д.Болдбаатар сумын заан Даваадалайд, аймгийн арслан Н.Баттүвшин сумын заан Батсүхэд, аймгийн арслан Ш.Мөнх-Од сумын заан Г.Бадрахад, аймгийн арслан М.Баасанбат сумын заан Н.Ширчинхүүд тус тус өвдөг шороодлоо.Эдгээр аймгийн арслангуудаас гадна арван аймгийн арслан цолтон нэгийн даваанд өвдөг шороодлоо. Нэгийн давааны төгсгөлд аймгийн заан цолтнууд аймгийн харцага цолтонтой, аймгийн харцага цолтнууд хоорондоо оноолт тааран барилдлаа. Өнгөрсөн жилийн түрүү бөх Д.Цэрэнтогтох өрсөлдөгч бөхөө давхар ачиж нэлээн нисэлттэй өвдөг шороодууллаа. Түрүү бөхийн тааварт яригдаж байсан аймгийн заан Б.Түмэндэмбэрэл Дорнод аймгийн харъяат аймгийн нэмэх начин Б.Батдорж, аймгийн заан Ч.Эрдэнэсайхан аймгийн начин Ө.Дүүрэнбаярт тус тус өвдөг шороодлоо.

##### Хоёрын даваа 
Хүчит бөхийн барилдааны хоёрын даваанд сумын заан Г.Бадрах аймгийн хурц арслан Д.Цэвэлсодномоор давж өнөөдрийн барилдаанд барилдсан дөчин сумын заанаас ганцаар хоёр давлаа. Давааны төгсгөлд хорин хоёр аймгийн арслангууд хоорондоо нугарч барилдсан юм. Гучин нэгэн аймгийн арслан цолтон өвдөг шорооджээ. 

#### Цол хүртсэн, шөвгөрсөн бөхчүүд 
#### Барилдааны дүйз 
#### Гурвын даваа 
#### ***Дөрвийн даваа*** 
#### ***Тавын даваа*** 
#### ***Зургаагийн даваа*** 
#### ***Долоогийн даваа*** 
#### Наймын даваа 
#